тези фактори не са задължително от решаващо значение при вземането на решение“. На второ място, за да се установи наличието на съществена вреда, не е необходимо всички относими икономически фактори и показатели да отбелязват отрицателна тенденция. Освен това наличието на стабилни или дори положителни тенденции при някои от показателите за вредата не изключва наличието на съществена вреда. Всъщност подобна констатация трябва да се основава на цялостна оценка на всички показатели, което бе напълно потвърдено от европейската съдебна практика (76).
 (333)
 Ниската рентабилност, съчетана с непрекъснат спад на продажбите и на пазарния дял в Съюза, поставят промишлеността на Съюза в трудно икономическо състояние.
 (334)
 Въз основа на цялостния анализ на всички съответни показатели за вредата и като се вземе предвид трудното икономическо и финансово състояние на промишлеността на Съюза, се стигна до заключението, че промишлеността на Съюза е претърпяла съществена вреда по смисъла на член 8, параграф 4 от основния регламент.
 5. ПРИЧИННО-СЛЕДСТВЕНА ВРЪЗКА
 (335)
 В съответствие с член 8, параграф 5 от основния регламент Комисията проучи дали субсидираният внос от засегнатата държава е нанесъл съществена вреда на промишлеността на Съюза. В съответствие с член 8, параграф 6 от основния регламент Комисията също така проучи дали е възможно и други известни фактори да са нанесли по същото време вреда на промишлеността на Съюза. Тези фактори са икономическата криза и спадът в търсенето, вносът от трети държави, равнището на износа на промишлеността на Съюза и конкуренцията от страна на заместващи продукти, като например пластмасови тръби.
 5.1. Въздействие на субсидирания внос
 (336)
 Обемът на продажбите в Съюза на индийските производители износители е бил почти два пъти по-голям [75 хил. тона — 85 хил. тона] от целия останал внос, взет заедно (45,8 хил. тона), още в началото на разглеждания период. Индийските продажби са намалели в съответствие с потреблението през 2012 г., но са запазили пазарния си дял. Въпреки това през 2013 г., когато потреблението е било все още слабо и рентабилността на промишлеността на Съюза — с отрицателен знак, индийските производители са успели да увеличат значително продажбите си и пазарния си дял. Такова успешно нарастване на индийските продажби на един западащ пазар е било възможно чрез агресивни субсидирани цени и продажби на разглеждания продукт на цени, значително по-ниски от тези на производителите от Съюза. Агресивните ценови практики са продължили и през разследвания период. Обемът на продажбите от индийските производители износители е достигнал [85 хил. тона — 95 хил. тона], а пазарният им дял е достигнал равнище от [17 % — 19 %] през разследвания период. Равнището на подбиване на цените бе определено на 30,9 % и 31,7 %. Докато индийските продажби и пазарен дял значително са се увеличили, обемът на продажбите на промишлеността на Съюза е намалял много повече от потреблението и промишлеността на Съюза е изгубила част от продажбите си в размер на 11 %, като нейният пазарен дял е отбелязал спад с 4 %.
 (337)
 След оповестяването на заключенията двамата производители износители от Индия и Tata заявиха, че няма съвпадение във времето между състоянието на промишлеността на Съюза и вноса от Индия